দিনে কত কাপ কফি খেলেই বাড়ে হার্টের ঝুঁকি? গবেষণায় সতর্কবার্তা চিকিৎসকদের

ওয়েব ডেস্ক: কাজের চাপ বাড়লে বা ঘুম কাটাতে বহু মানুষই দিনে বেশ কয়েকবার কফির আশ্রয় নেন। তবে কতটা কফি (Coffee) নিরাপদ? তা নিয়েই নতুন করে সতর্ক করলেন চিকিৎসকরা। অতিরিক্ত ক্যাফেইন শরীরে হৃৎপিণ্ডের উপর কী প্রভাব ফেলতে পারে, তা নিয়েও উঠে এসেছে গুরুত্বপূর্ণ তথ্য (Lifestyle news)।

বিশ্ব স্বাস্থ্য সংস্থা এবং বিভিন্ন কার্ডিওলজিস্টের মতে, সুস্থ প্রাপ্তবয়স্কদের জন্য দিনে ২ থেকে ৩ কাপ কফি সাধারণত নিরাপদ। তবে এর বেশি কফি খেলেই রক্তে ক্যাফেইনের মাত্রা দ্রুত বাড়তে শুরু করে, যা হৃদ্‌যন্ত্রের উপর অতিরিক্ত চাপ সৃষ্টি করতে পারে।

আরও পড়ুন: গুণে ভরপুর এই শাকের উপকারিতা চমকে দেবে আপনাকেও

বিশেষজ্ঞদের দাবি, দিনে ৪ থেকে ৫ কাপের বেশি কফি খেলে অনিয়মিত হৃদস্পন্দন, রক্তচাপ বৃদ্ধি, বুক ধড়ফড়, অস্থিরতা ও ঘুমের সমস্যার মতো উপসর্গ দেখা দিতে পারে। যাদের আগে থেকেই উচ্চ রক্তচাপ বা হৃদ্‌রোগ রয়েছে, তাদের ক্ষেত্রে সামান্য বেশি ক্যাফেইন গ্রহণও ঝুঁকি বাড়িয়ে দিতে পারে।

গর্ভবতী মহিলাদেরও সতর্ক থাকার পরামর্শ দিয়েছেন চিকিৎসকেরা। তাদের জন্য দিনে এক কাপের বেশি কফি না খাওয়াই নিরাপদ বলে মত বিশেষজ্ঞদের। চিকিৎসকদের বক্তব্য, পরিমিত কফি অনেক সময় শরীরের জন্য উপকারী হলেও অতিরিক্ত কফি ঠিক ততটাই ক্ষতিকর। তাই দিনের শুরুতে বা কাজের ফাঁকে কফির কাপে চুমুক দিতে গেলেও মাত্রা নিয়ন্ত্রণই প্রধান, এমনটাই মত চিকিৎসকদের।

দেখুন আরও খবর:

The post দিনে কত কাপ কফি খেলেই বাড়ে হার্টের ঝুঁকি? গবেষণায় সতর্কবার্তা চিকিৎসকদের first appeared on KolkataTV.

The post দিনে কত কাপ কফি খেলেই বাড়ে হার্টের ঝুঁকি? গবেষণায় সতর্কবার্তা চিকিৎসকদের appeared first on KolkataTV.